Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: önkormányzatok címzett és céltámogatási rendszerérõl szóló 1992. évi LXXXIX. törvény rendelkezései alapján
Paragraph Index: 448

(59) Az Áht. 101. §-a kiegészül a következõ (9a)–(9b) bekezdésekkel: „(9a) A (9) bekezdésben szereplõ költségvetési szerv köteles a felhatalmazást a számlavezetõ hitelintézet részére megadni az e törvényben szereplõ kincstár által benyújtott beszedési megbízások teljesítése érdekében. Az errõl szóló dokumentációt a területileg illetékes igazgatóság útján a kincstár részére kell megküldeni. A helyi önkormányzati költségvetési szerv pénzforgalmi számlavezetõ pénzintézet váltása esetén az új számlavezetõ ellenjegyzésével aláírt felhatalmazó levelet, a pénzintézet váltás bejelentésével egyidejûleg ugyancsak köteles megküldeni. (9b) A (9a) bekezdésben foglalt kötelezettség elmulasztása esetén a kincstár a (9) bekezdésben szereplõ költségvetési szerv részére az Egészségbiztosítási Alap terhére folyósított támogatás utalását a pótlásig felfüggeszti. Ebben az esetben a költségvetési szervet kamat nem illeti meg.”

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes